**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

***(ŠKOLSKI ODBOR)***

**KLASA:** 003-06/19-01/05

**URBROJ:** 2198-1-42-06-19-3

Sv. Filip i Jakov, 23. svibnja 2019. godine

Na temelju stavka 12. članka 10. Zakona o pravu na pristup informacijama („Narodne Novine“, broj: 25/13, 85/15) objavljuje se:

**Obavijest o Zaključcima s 29. sjednice Školskog odbora OŠ Sv. Filip i Jakov**

Dana 22. svibnja 2019. godine održana je 29. sjednica Školskog odbora OŠ Sv. Filip i Jakov. Nakon usvajanja Zapisnika s prethodne sjednice pristupilo se radu po dnevnom redu. Na dnevnom redu bile su sljedeće točke:

**D N E V N I R E D:**

1. *Usvajanje Pravilnika o radu školske knjižnice*
2. *Razmatranje natječaja za novootvoreno radno mjesto – kuhar/ica, 1 izvršitelj/ica, 20 sati tjedno, na neodređeno vrijeme, rad u matičnoj školi*
3. *Ostalo*

Na 27. sjednici Školskog odbora zaključeno je sljedeće:

***Ad 1.***Ravnateljica je iznijela prijedlog za donošenje Pravilnika o radu školske knjižnice, te ukratko obrazložila razloge donošenja istog, te je Pravilnik jednoglasno usvojen.

**Ad 2.** Ravnateljica je obavijestila prisutne kako su se na natječaj na neodređeno, nepuno radno vrijeme na radno mjesto kuhara/ice, javile dvije kandidatkinje, Ana Santini i Nataša Colić, te kako je na temelju obavljenog intervjua pred Povjerenstvom za procjenu i vrednovanje kandidata za zapošljavanje, predložena kandidatkinja Ana Santini. Zatražena je i dobivena suglasnost članova Školskog odbora, te je primljena kandidatkinja Ana Santini na radno mjesto kuharice na neodređeno, nepuno radno vrijeme.

**Ad 4.** Ravnateljica je istakla kako je trenutno opterećenje učiteljskogkadra zbog održavanja terenske nastave, aktivnosti oko organizacije Dana škole, ali i približavanja kraja školske godine.

Uskoro bi se trebalo odlučivati i o kalendaru za iduću školsku godinu, donesena su četiri prijedloga od strane Ministarstva, te je konačna odluka na školama, odnosno osnivačima, da odaberu kojem kalendaru će se prilagoditi. Razlika je jedino u rasporedu datuma školskih praznika.

Još nema konkretnih informacija vezanih uz način nabave školskih udžbenika, kao ni informiranja roditelja o istima, čeka se povratna informacija Ministarstva znanosti i obrazovanja.

U PŠ Sveti Petar postavljaju se temelji za izgradnju dječjeg igrališta, no radovi su zaustavljeni zbog dogovora oko premještanja rasvjetnih stupova.

Kao posljednju stavku, ravnateljica je istakla da je dobila odobrenje Ministarstva poljoprivrede za plastenik koji će biti postavljen u prostoru oko škole vjerojatno iza ljetnih praznika, odnosno početkom nove školske godine.

**Tajnica Škole:**

Marija Markulić, mag.iur.